
Бүген Татарстан Республикасы Президенты Рөстәм Миңнеханов Алабуга муниципаль районында эш сәфәрендә.

Рөстәм Миңнеханов Табигатьтән файдалану өлкәсендә күзәтчелек буенча федераль хезмәт (Росприроднадзор) җитәкчесе Светлана Радионова һәм «СИБУР Холдинг» ГАҖ Идарәсе Рәисе Дмитрий Коновалов белән «Алабуга» МИЗның җитештерү мәйданчыкларында булдылар. «Алабуга» МИЗның сәнәгать потенциалы, аның алга таба үсеш нокталары тәкъдир ителде. Кунакларга махсус икътисадый зонаның резидент-компанияләре турында сөйләделәр (резидентлар сыйфатында 57 компания теркәлгән), аның икътисадый күрсәткечләре турында сөйләделәр.

Аннары кунаклар, Татарстан Президенты белән бергә, «Алабуга Политех» мәгариф үзәге эшчәнлеге белән таныштылар. «Алабуга» МИЗ генераль директоры Тимур Шаһивәлиев «Алабуга Политех» җитештерү-мәгариф үзәге турында сөйләде.

Исегезгә төшерәбез, «Алабуга Политех» үзәге «Алабуга»МИЗда белем бирү программаларын гамәлгә ашыру өчен булдырылган. Монда «Алабуга» МИЗ резидентлары тарафыннан аеруча кирәкле юнәлешләр буенча студентларны гамәли әзерләү тәэмин ителә: лаборатор химия анализы; сәнәгать робот техникасы; электротехника; сәнәгать автоматикасы; Pythonда программалаштыру; BIM-технологияләр кулланып проектлау; 1С платформасында бизнес-информатика; сәнәгать җиһазларын монтажлау һәм эксплуатацияләү. «Алабуга Политех» остаханәләре алдынгы югары технологияле уку җиһазлары белән җиһазландырылган, шул исәптән KUKA сәнәгать робот-манипуляторлары, автоматик идарә, мехатроника һәм пневматика буенча FESTO җиһазлары, SIEMENS контролерлары программалаштыра торган химик анализ лабораториясе, электротехника буенча укыту стендлары, Fotonim лазер кисү станоклары, Ultimacker һәм Maestro 3D-принтеры белән җиһазландырылган. Студентларны гамәли күнекмәләргә югары квалификацияле остазлар – «Алабуга» МИЗ резидентларының гамәлдәге инженерлары һәм предприятиеләре укыта.

Тимур Шаһивәлиев билгеләп үткәнчә, бүген «Алабуга Политех» – илдә кадрлар әзерләү буенча иң яхшы үзәкләрнең берсе. «Алабуга Политех»ның кадрларны максатчан әзерләү булачак хезмәткәрләрнең хезмәт җитештерүчәнлеген арттыруга ярдәм итә, аларның хезмәт базарында көндәшлеккә сәләтлелеген арттыра, «Алабуга» МИЗ резидент-эш бирүчеләренең квалификацияле хезмәткәрләрне җәлеп итү проблемасын хәл итә.

Киләчәктә «Алабуга Политех» мәгариф үзәге эшче белгечлекләр әзерләү буенча дөнья дәрәҗәсендәге белем бирү инфраструктурасын елына 10 мең студентка кадәр булдырыр дип планлаштырыла. Укучыларны илнең төрле почмакларыннан җәлеп итү күздә тотыла.

Аннары «СИБУР Холдинг» ГАҖ һәм «Алабуга» МИЗ хезмәттәшлеге мәсьәләләре буенча киңәшмә узды.
Росприроднадзор башлыгы Светлана Радионова, «СИБУР Холдинг» ГАҖ Идарәсе Рәисе Дмитрий Конов, Рөстәм Миңнеханов белән бергә, «Алабуга» МИЗда булдылар